**Nr. 720/15210/1154/2010/2017**

**Programul de Cooperare Elveţiano-Român**

**INVITAŢIE DE PARTICIPARE**

**Selecția a 4 experți specializați în domeniul executării pedepselor în cadrul proiectului**

**”*Asistenţă pentru consolidarea capacităţii instituţionale în domeniul formării judecătorilor şi procurorilor pentru aplicarea noilor legi”,* finanţat prin Fondul Tematic Securitate aferent *Programului de Cooperare Elvețiano - Român pentru reducerea disparităților economice și sociale în cadrul Uniunii Europene extinse***

Consiliul Superior al Magistraturii, în calitate de Agenție Executivă, și Institutul Național al Magistraturii, în calitate de Partener beneficiar de proiect, anunță lansarea procedurii pentru selecția a **patru experți (judecători, cadre didactice universitare și alți profesioniști cu experiență certificată în domeniul drept penal/ drept procedural penal/ drept execuțional penal)**, în vederea participării acestora ca formatori la seminariile organizate pe această temă în cadrul proiectului „*Asistenţă pentru consolidarea capacităţii instituţionale în domeniul formării judecătorilor şi procurorilor pentru aplicarea noilor legi”,* finanţat prin Fondul Tematic Securitate aferent Programului de Cooperare Elvețiano - Român pentru reducerea disparităților economice și sociale în cadrul Uniunii Europene extinse.

Obiectivul general al proiectului este îmbunătățirea capacității judecătorilor și procurorilor de a aprofunda și aplica noile coduri, prin elaborarea unui plan de pregătire și furnizarea de formare profesională specializată. Proiectul a fost astfel conceput încât fiecare judecător și procuror să poată participa la cursuri de formare profesională în domeniul noilor coduri, prin combinarea metodelor clasice și moderne de predare, într-un format unitar. Planul de formare elaborat în cadrul proiectului va permite judecătorilor și procurorilor să analizeze în mod aprofundat dispozițiile noilor coduri și să dezbată aspectele neclare privind aplicarea noilor dispoziții în cazuri practice.

Prin Adendumul nr. 5 la Acordul de activitate între Organismul Intermediar Elvețian – SIB, în calitate de responsabil de managementul Fondului Tematic Securitate și Consiliul Superior al Magistraturii, în calitate de Agenție executivă, încheiat la 6 decembrie 2016 a fost aprobată derularea fazei a doua a proiectului *„Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”.*

Potrivit fișei de proiect, unul dintre rezultatele urmărite vizează îmbunătățirea capacității judecătorilor și procurorilor de a aplica legislația nou adoptată (‘’Outcome 1 – Enhanced capacity for the Romanian judges and prosecutors to enforce the newly adopted legislation’’).

Între activitățile ce urmează a fi derulate în vederea atingerii acestui rezultat se numără și organizarea a 10 seminarii în domeniul executării pedepselor pentru judecători. Acest domeniu a fost identificat ca prioritar având în vedere impactul substanțial asupra activității instanțelor și potențialul deosebit de creare a unei jurisprudențe ezitante sau chiar contradictorii provocate de:

* Codul Penal, cu modificările și completările ulterioare,
* Codul de procedură penală, cu modificările și completările ulterioare,
* Legea nr. 254/2013 privind executarea pedepselor și a măsurilor privative de libertate dispuse de organele judiciare în cursul procesului penal și Regulamentului de aplicare a Legii nr. 254/2013 privind executarea pedepselor și a măsurilor privative de libertate dispuse deorganele judiciare în cursul procesului penal,
* Legea nr. 253/2013 privind executarea pedepselor, a măsurilor educative și a altor măsuri neprivative de libertate dispuse de organele judiciare în cursul procesului penal.

La aceste seminarii, cu o durată de două zile fiecare, vor fi invitați să participe aproximativ 200 de judecători cu competențe în soluționarea cauzelor penale.

**Cele zece seminarii în materia executării pedepselor vor avea un pronunțat caracter practic și se vor derula în cadrul Programului de formare continuă pe anul 2017 al INM la nivel centralizat, fiind programate să se desfășoare astfel:**

* **16-17 octombrie 2017, București;**
* **09-10 noiembrie 2017, București;**
* **21-22 septembrie 2017, București;**
* **05-06 octombrie 2017, București;**
* **12-13 octombrie 2017, București;**
* **13-14 noiembrie 2017, București;**
* **23-24 noiembrie 2017, București;**
* **27-28 noiembrie 2017, București;**
* **04-05 decembrie 2017, București;**
* **11-12 decembrie 2017, București.**

În vederea asigurării premiselor susținerii în condiții optime a tuturor seminariilor de mai sus, fiecare expert va indica, în scrisoarea de intenție, ordinea în care poate participa la sesiunile de formare, urmând ca, în principal, în funcție de aceste opțiuni să aibă loc repartiția ulterioară selecției. Menționăm că un expert poate susține una sau mai multe sesiuni de formare, asumându-și totodată, prin depunerea dosarului de candidatură, disponibilitatea de a participa la oricare din sesiunile de formare.

Prezenta procedură de selecţie are drept obiectiv selectarea a 4 experţi români care să participe la cele 10 seminarii  programate să se desfăşoare în cadrul activităţii A1 în domeniul executării pedepselor, în cadrul unor echipe formate din câte doi experţi români/seminar.

**Cerințe minime de calificare**:

1. Studii superioare absolvite cu diplomă de licență în științe juridice;
2. Experiență profesională de minimum 5 ani în domeniul de specialitate cerut (drept penal/ drept procedural penal/ drept execuțional penal), calculată de la data numirii sau dobândirii funcţiei[[1]](#footnote-1);
3. Cel puțin o participare în calitate de speaker/expert în cadrul conferințelor sau seminariilor naționale sau internaționale organizate în materia executării pedepselor/ a dreptului penal/ a dreptului procedural penal;
4. Cel puțin 1 lucrare de specialitate publicată (articole, studii, cursuri, manuale, tratate) în domeniul executării pedepselor/ a dreptului penal/ a dreptului procedural penal;
5. Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului țintă (format din 20 de judecători cu competențe în soluționarea cauzelor penale/ seminar), scopul seminarului, durata activității de formare (2 zile x 8 ore de formare/zi), precum și faptul că la lucrările fiecărui seminar vor participa pe perioada celor 2 zile de activitate doi experți;
6. Scrisoare de intenție, care va include:

- oferta financiară privind onorariul solicitat/zi de seminar, maxim 2 zile de activitate per seminar,

- opțiunile candidatului cu privire la ordinea în care poate participa la sesiunile de formare indicate în anunț și

- indicarea a minim 3 teme principale și a 3 teme secundare pe care expertul le va trata în cadrul expunerii, cu respectarea tematicii anexate prezentului anunț;

1. Oferta tehnică ce constă în redactarea unui proiect de agendă pentru unul dintre seminariile în domeniul executării pedepselor, care să reflecte temele de formare pentru care expertul și-a exprimat opțiunea, dintre cele menționate în anexa la prezenta invitație, cu luarea în considerare a specificul grupului țintă (format din 20 de judecători cu competențe în soluționarea cauzelor penale/ seminar), scopul seminarului, durata activității de formare (2 zile x 8 ore de formare/zi); la elaborarea proiectului de agendă se va ține cont de faptul că la lucrările unui seminar vor participa ambii experți pe tot parcursul celor două zile de formare (8 ore/zi) - maximum 1-2 pagini.

**Dosarul de candidatură** va cuprinde în mod obligatoriu următoarele documente:

* **Scrisoare de intenție**, care va include oferta financiară privind onorariul solicitat/zi de seminar, maxim 2 zile de activitate per seminar, opțiunile candidatului cu privire la ordinea în care poate participa la sesiunile de formare indicate în anunț, precum și indicarea a minim 3 teme principale și a 3 teme secundare din tematica atașată;
* **Plan detaliat de seminar**. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului țintă (format din 20 de judecători cu competențe în soluționarea cauzelor penale/ seminar), scopul seminarului, durata activității de formare (2 zile x 8 ore de formare/zi), precum și faptul că la lucrările fiecărui seminar vor participa pe perioada celor 2 zile de activitate doi experți;
* **Oferta tehnică** ce constă în redactarea unui proiect de agendă pentru unul dintre seminariile în domeniul executării pedepselor, care să reflecte temele de formare pentru care expertul și-a exprimat opțiunea, dintre cele menționate în anexa la prezenta invitație, cu luarea în considerare a specificului grupului țintă (format din 20 de judecători cu competențe în soluționarea cauzelor penale/ seminar), scopul seminarului, durata activității de formare (2 zile x 8 ore de formare/zi); la elaborarea proiectului de agendă se va tine cont de faptul că la lucrările unui seminar vor participa ambii experți pe tot parcursul celor două zile de formare (8 ore/zi) - maxim 1-2 pagini;
* Copie a diplomei de studii superioare în ştiinţe juridice;
* Curriculum vitae (*format Europass*);
* Lista de publicații (se vor menționa titlul, editura, anul apariției, tipul lucrării, publicația, dacă este cazul);
* Alte documente justificative, după caz: certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție.

Nerespectarea termenului de depunere a documentelor, precum și nedepunerea tuturor documentelor solicitate, conform listei indicate mai sus, atrag inadmisibilitatea candidaturii.

Menționăm că vor fi avute în vedere doar candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor.

**Criteriu de atribuire: selecția în calitate de expert se va realiza în ordinea descrescătoare a mediei aritmetice a punctajelor totale acordate de fiecare membru al comisiei de evaluare pentru fiecare candidat.**

**Notă: pentru a fi selectat un candidat trebuie să întrunească, în urma analizei factorului de evaluare de natură tehnică reprezentat de planul de seminar, un punctaj minim de 25 de puncte.**

Departajarea candidaților se va face pe baza unui sistem de puncte care vor fi acordate conform descrierii prezentate mai jos și ținând cont de documentele doveditoare depuse de aceștia. Pentru candidații care îndeplinesc cerințele de calificare, departajarea se va face pe baza următorului punctaj:

* Punctajul primit de fiecare candidat va fi divizat pe de o parte, în funcție de factorii de evaluare de ordin tehnic și, pe de altă parte, în funcție de criteriile de ordin financiar, fiecare având o pondere de 80%, respectiv 20%.
* Punctajul total al candidatului va fi calculat ca medie ponderată între punctajul ofertei tehnice și punctajul acordat pentru îndeplinirea factorilor de evaluare de ordin financiar (în baza ofertei financiare transmise de candidat).

**Punctajul tehnic** (maxim 100 puncte) va fi evaluat după cum urmează:

* + - 1. Pentru factorul de evaluare tehnic privind *experiența profesională de minim 5 ani în domeniul de specialitate cerut (domeniul drept penal/ drept procedural penal/ drept execuțional penal), calculată de la data numirii ca judecător/ data dobândirii calității de cadru didactic universitar,* se vor acorda **maxim 30 puncte;**
      2. Pentru factorul de evaluare tehnic privind *participarea* *în calitate de speaker/expert în cadrul conferințelor sau seminariilor naționale sau internaționale organizate în domeniul dreptului penal/ dreptului procedural penal/ dreptului execuțional penal,* se vor acorda **maxim 20 de puncte**;

Calcularea punctajului tehnic pentru primii doi factori de evaluare tehnică se va face utilizând următoarea formulă:

unde:

* *p* este punctajul acordat unui candidat;
* *c* este valoarea factorului de evaluare în cazul candidatului (anii de experiență profesională în domeniul de specialitate sau numărul de participări ca speaker/expert în același domeniu);
* *cmin* este valoarea minimă a factorului de evaluare potrivit procedurii de selecție (minim 5 ani de experiență profesională în domeniul de specialitate sau minim o participare în calitate de speaker/expert în domeniul vizat);
* *cmax* este valoarea maximă a factorului de evaluare până la care crește punctajul (maxim 10 ani experiență profesională în domeniul de specialitate sau maxim 5 participări în calitate de speaker/expert în domeniul vizat);
* *pmax* este punctajul maxim ce se acordă pentru factorul de evaluare respectiv.

*Notă: Se punctează numărul maxim de ani de experiență (10 ani) sau participări ca speaker/expert (maxim 5). Nu se vor puncta valorile care depășesc limitele maxime stabilite.*

1. Pentru factorul tehnic de evaluare reprezentat de *planul detaliat de seminar* se vor acorda **maxim 50 de puncte**.

La evaluarea planului de seminar vor fi avute în vedere următoarele criterii:

1. capacitatea de planificare și organizare a unei sesiuni de formare continuă - se vor acorda maxim **15 puncte**;
2. folosirea unor metode de formare adecvate grupului țintă și specificului/ scopului activității de formare - se vor acorda maxim **15 puncte**;
3. încadrarea în timp, structura logică, coerența, relevanța și încadrarea în tematică a problemelor propuse - se vor acorda maxim **20 puncte**.

*Notă: Candidații care, în urma analizei factorului de evaluare de natură tehnică reprezentat de planul de seminar, nu obțin un punctaj minim de 25 puncte, vor fi declarați respinși.*

*Notă: Oferta tehnică privind redactarea proiectului de agendă de seminar nu se punctează.*

**Punctajul financiar** va fi acordat în funcție de oferta financiară, acesta având o pondere de 20% în evaluarea candidaturilor (maxim 100 de puncte).

Oferta financiară va cuprinde onorariul solicitat/zi de activitate şi numărul maxim de zile de onorariu. Onorariul poate fi în cuantum de **maxim 200 CHF/zi/expert, maxim 2 zile de activitate per seminar**.

Calcularea punctajului financiar se va face utilizând următoarea formulă:

unde:

*p* este punctajul acordat unui candidat;

*c* este prețul solicitat de candidat;

*cmax* este valoarea maximă a prețului potrivit anunțului;

*pmax* este punctajul maxim ce se acordă pentru criteriului respectiv.

Experții selectați pot beneficia de cazare (cu mic dejun şi cina incluse), în limita sumei de 60 euro/noapte (maxim 2 nopţi, în funcţie de prezenţa efectivă la seminar), decontarea transportului intern (costurile aferente transportului vor fi rambursate ulterior, în limita maximă a **100 CHF dus-întors/seminar**,conform bugetului proiectului), precum şi de mesele oferite (prânz şi pauze de cafea) pe parcursul seminarului. Toate beneficiile de natură financiară vor fi asigurate în baza contractului ce va fi încheiat între experți, pe de o parte și Consiliul Superior al Magistraturii și Institutul Național al Magistraturii, pe de altă parte.

În vederea participării la procedură, persoanele interesate pot transmite dosarul de înscriere până cel târziu la data de **9 iunie 2017,** cuprinzând documentele prevăzute în caietul de sarcini, pe adresa Consiliului Superior al Magistraturii (Calea Plevnei, nr.141B, sector 6, București) sau în format electronic, la adresa de e-mail: [dnica@csm1909.ro](mailto:dnica@csm1909.ro), în atenția doamnei Daniela Ion, consilier pentru afaceri europene, Direcția Afaceri Europene, Relații Internaționale și Programe (telefon: 021.319.81.89; fax: 021.311.69.44).

Anexăm prezentului anunț de selecție caietul de sarcini.

**Programul de Cooperare Elveţiano-Român**

**CAIET DE SARCINI**

**Pentru selecția a 4 experți specializați în domeniul executării pedepselor în cadrul proiectului**

**”*Asistenţă pentru consolidarea capacităţii instituţionale în domeniul formării judecătorilor şi procurorilor pentru aplicarea noilor legi”,* finanţat prin Fondul Tematic Securitate aferent *Programului de Cooperare Elvețiano - Român pentru reducerea disparităților economice și sociale în cadrul Uniunii Europene extinse***

În cadrul Programului de Cooperare Elveţiano-Român, Consiliul Superior al Magistraturii, în calitate de Agenție Executivă, și Institutul Național al Magistraturii, în calitate de Partener beneficiar de proiect, implementează proiectul cu tema **”*Asistenţă pentru consolidarea capacităţii instituţionale în domeniul formării judecătorilor şi procurorilor pentru aplicarea noilor legi”.***

Prin Adendumul nr. 5 la Acordul de activitate între Organismul Intermediar Elvețian – SIB, în calitate de responsabil de managementul Fondului Tematic Securitate și Consiliul Superior al Magistraturii, în calitate de Agenție executivă, încheiat la 6 decembrie 2016 a fost aprobată derularea fazei a doua a proiectului *„Asistență pentru consolidarea capacității instituționale în domeniul formării judecătorilor și procurorilor pentru aplicarea noilor legi”.*

* + - 1. **Obiectivele proiectului/ procedurii de selecție**

Potrivit fișei de proiect, unul dintre rezultatele urmărite vizează îmbunătățirea capacității judecătorilor și procurorilor de a aplica legislația nou adoptată (‘’Outcome 1 – Enhanced capacity for the Romanian judges and prosecutors to enforce the newly adopted legislation’’).

Între activitățile ce urmează a fi derulate în vederea atingerii acestui rezultat se numără și organizarea a 10 seminarii în domeniul executării pedepselor pentru judecători. Acest domeniu a fost identificat ca prioritar având în vedere impactul substanțial asupra activității instanțelor penale și potențialul deosebit de creare a unei jurisprudențe ezitante sau chiar contradictorii provocate de:

* Codul Penal, cu modificările și completările ulterioare,
* Codul de procedură penală, cu modificările și completările ulterioare,
* Legea nr. 254/2013 privind executarea pedepselor și a măsurilor privative de libertate dispuse de organele judiciare în cursul procesului penal și Regulamentului de aplicare a Legii nr. 254/2013 privind executarea pedepselor și a măsurilor privative de libertate dispuse deorganele judiciare în cursul procesului penal,
* Legea nr. 253/2013 privind executarea pedepselor, a măsurilor educative și a altor măsuri neprivative de libertate dispuse de organele judiciare în cursul procesului penal.

La aceste seminarii, cu o durată de două zile fiecare, vor fi invitați să participe aproximativ 200 de judecători cu competențe în soluționarea cauzelor penale.

**Cele zece seminarii în materia executării pedepselor vor avea un pronunțat caracter practic și se vor derula în cadrul Programului de formare continuă pe anul 2017 al INM la nivel centralizat, fiind programate să se desfășoare astfel:**

* **16-17 octombrie 2017, București;**
* **09-10 noiembrie 2017, București;**
* **21-22 septembrie 2017, București;**
* **05-06 octombrie 2017, București;**
* **12-13 octombrie 2017, București;**
* **13-14 noiembrie 2017, București;**
* **23-24 noiembrie 2017, București;**
* **27-28 noiembrie 2017, București;**
* **04-05 decembrie 2017, București;**
* **11-12 decembrie 2017, București.**

În vederea asigurării premiselor susținerii în condiții optime a tuturor seminariilor indicate mai sus, fiecare expert va indica în scrisoarea de intenție, ordinea în care poate participa la sesiunile de formare indicate, urmând ca, în principal, în funcție de aceste opțiuni să aibă loc repartiția ulterioară selecției, astfel încât să se asigure susținerea tuturor seminariilor. Menționăm că un expert poate susține una sau mai multe sesiuni de formare, asumându-și totodată, prin depunerea dosarului de candidatură, disponibilitatea de a participa la oricare din sesiunile de formare.

* + - 1. Sarcini specifice

Fiecare expert va avea de îndeplinit următoarele obligații:

* să colaboreze cu ceilalți experți implicați, sub directa coordonare a responsabilului de activitate din cadrul INM, pentru elaborarea unei abordări unitare a seminarelor și a unui proiect de agendă, în conformitate cu necesitățile INM privind formarea profesională și cu obiectivele menționate în fișa de proiect;
* să redacteze, în formatul prestabilit, cu respectarea cerințelor de vizibilitate ale proiectului, materiale suport de curs, aferente tematicii abordate, acestea urmând a fi publicate, după finalizarea activității, pe site-ul INM și folosite atât în cadrul activităților de formare profesională, cât și ulterior, în conformitate cu prevederile contractuale aferente drepturilor de autor;
* să transmită responsabilului de activitate, prin e-mail, documentația suport elaborată pentru seminar, cu respectarea cerințelor de vizibilitate ale proiectului, cu cel puțin 10 zile înainte de data desfășurării activității;
* în procesul de pregătire a seminarului, să mențină un contact permanent atât cu ceilalți experți, cât și cu responsabilul de activitate din cadrul Institutului National al Magistraturii;
* să participe în mod obligatoriu la lucrări pe perioada de desfășurare a seminarului, conform duratei de acordare a onorariului menționată în contractul de colaborare încheiat cu INM/CSM, să modereze activitatea de formare profesională și să susțină prezentări conform agendei agreate cu responsabilul de activitate din partea INM. Prezentările expertului trebuie să fie bine structurate, pentru încadrarea în timpul alocat intervenției și trebuie să aibă o abordare pragmatică, în considerarea calității de practicieni a participanților, cu accent pe aspecte practice concrete, o atenție specială urmând a fi pusă de dezbaterea amănunțită a aspectelor controversate și pe prevenirea apariției practicii neunitare, cu încadrarea în propunerea de tematică din anexa 1;
* să informeze participanții cu privire la obligația de a semna listele de prezență și de a completa și preda fișele de evaluare profesională la finalul activității de formare. Atunci când se va impune, să se asigure că listele de prezență sunt semnate de către toți participanții, să centralizeze listele de prezență și fișele de evaluare predate de participanți la sfârșitul activității de formare profesională și să le transmită către responsabilul de activitate din cadrul INM;
* după finalizarea activității, să elaboreze un raport detaliat de activitate, cu respectarea criteriilor de vizibilitate aferente proiectelor finanțate în cadrul Fondului Tematic Securitate, în care va descrie în mod detaliat cadrul general al desfășurării seminarului (locul, perioada, organizatori, obiective, grupul țintă), temele prezentate, dacă este cazul răspunsurile participanților și eventualele dezbateri care au avut loc în legătură cu cele prezentate, precum și concluziile/recomandările/eventualele soluții propuse, și să transmită acest raport responsabilului de activitate din cadrul INM în termen de 14 zile calendaristice de la finalizarea seminarului.

**3. Descrierea rezultatelor care trebuie obținute**

Experții selectați vor colabora pentru desfășurarea activității de formare profesională în conformitate cu obiectivele fișei de proiect aprobate în cadrul acordului de parteneriat, precum și cu necesitățile Institutului Național al Magistraturii privind formarea profesională, sub directa coordonare a responsabilului de activitate din cadrul INM, cu respectarea termenelor prevăzute la pct. 2.

În vederea atingerii obiectivelor fișei de proiect aprobate în cadrul acordului de parteneriat, în procesul de pregătire a activităților de formare profesională, experții vor menține un contact permanent atât între ei, cât și cu responsabilul de activitate din cadrul Institutului Național al Magistraturii.

Toate documentele de formare vor fi elaborate cu respectarea cerințelor specifice de vizibilitate aferente proiectelor finanțate în cadrul Programului de Cooperare Elveţiano-Român, comunicate în prealabil de responsabilul de activitate din cadrul INM.

**4. Profilul expertului**

Expertul va îndeplini următoarele **cerințe minime de calificare:**

1. Studii superioare absolvite cu diplomă de licență în științe juridice;
2. Experiență profesională de minim 5 ani în domeniul de specialitate cerut (drept penal/ drept procedural penal/ drept execuțional penal), calculată de la data numirii în funcția[[2]](#footnote-2) de judecător/ data dobândirii calității de cadru didactic universitar;
3. Cel puțin o participare în calitate de speaker/expert în cadrul conferințelor sau seminariilor naționale sau internaționale organizate în materia executării pedepselor/ a dreptului penal/ a dreptului procedural penal;
4. Cel puțin 1 lucrare de specialitate publicată (articole, studii, cursuri, manuale, tratate) în domeniul executării pedepselor/ a dreptului penal/ a dreptului procedural penal;
5. Plan detaliat de seminar. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului-țintă (format din 20 de judecători per seminar cu competențe în soluționarea cauzelor penale), scopul seminarului, durata activității de formare (2 zile x 8 ore de formare/zi), precum și faptul că la lucrările fiecărui seminar vor participa pe perioada celor 2 zile de activitate doi experți;
6. Scrisoare de intenție, care va include:

- oferta financiară privind onorariul solicitat/zi de seminar, maxim 2 zile de activitate per seminar,

- opțiunile candidatului cu privire la ordinea în care poate participa la sesiunile de formare indicate în anunț și

- indicarea a minim 3 teme principale și a 3 teme secundare pe care expertul le va trata în cadrul expunerii, cu respectarea tematicii anexate prezentului anunțului;

7. Oferta tehnică ce constă în redactarea unui proiect de agendă pentru unul dintre seminariile în domeniul executării pedepselor care să reflecte temele de formare pentru care expertul și-a exprimat opțiunea dintre cele menționate în anexa la prezenta invitație, cu luarea în considerare a specificul grupului-țintă (format din 20 de judecători per seminar cu competențe în soluționarea cauzelor penale), scopul seminarului, durata activității de formare (2 zile x 8 ore de formare/zi); la elaborarea proiectului de agendă se va tine cont de faptul că la lucrările unui seminar vor participa ambii experți pe tot parcursul celor două zile de formare (8 ore/zi) - maxim 1-2 pagini;

Menționăm că vor fi avute în vedere doar candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

Dosarul de candidatură va cuprinde în mod obligatoriu următoarele documente:

* **Scrisoare de intenție**, care va include oferta financiară privind onorariul solicitat/zi de seminar, maxim 2 zile de activitate per seminar, ordinea în care poate participa la sesiunile de formare indicate în anunț precum și indicarea a minim 3 teme principale și a 3 teme secundare din tematica atașată;
* **Plan detaliat de seminar**. Planul va cuprinde, cel puțin, informații privind scopul și obiectivele activității de formare, indicații privind toate etapele de planificare și organizare a seminarului, metodele de formare pe care expertul intenționează să le utilizeze, temele pe care le va aborda, cu observarea tematicii indicate în anunț, precum și orice alte elemente pe care expertul le apreciază relevante în acest context. La elaborarea planului de seminar vor fi avute în vedere specificul grupului-țintă (format din 20 de judecători per seminar cu competențe în soluționarea cauzelor penale), scopul seminarului, durata activității de formare (2 zile x 8 ore de formare/zi), precum și faptul că la lucrările fiecărui seminar vor participa pe perioada celor 2 zile de activitate doi experți;
* **Oferta tehnică** ce constă în redactarea unui proiect de agendă pentru unul dintre seminariile în domeniul executării pedepselor care să reflecte temele de formare pentru care expertul și-a exprimat opțiunea dintre cele menționate în anexa la prezenta invitație, cu luarea în considerare a specificul grupului-țintă (format din 20 de judecători per seminar cu competențe în soluționarea cauzelor penale), scopul seminarului, durata activității de formare (2 zile x 8 ore de formare/zi); la elaborarea proiectului de agendă se va tine cont de faptul că la lucrările unui seminar vor participa ambii experți pe tot parcursul celor două zile de formare (8 ore/zi) - maxim 1-2 pagini;
* Copie a diplomei de studii superioare în ştiinţe juridice;
* Curriculum vitae (*format Europass*);
* Lista de publicații (se vor menționa titlul, editura, anul apariției, tipul lucrării, publicația, dacă este cazul);
* Alte documente justificative, după caz: certificate, adeverințe, referințe/ scrisori de recomandare, orice alte documente care pot susține afirmațiile ofertantului în sensul îndeplinirii criteriilor de selecție.

Scrisoarea de intenție va cuprinde informații detaliate cu privire la motivele pentru care candidații se consideră calificați pentru sarcinile care trebuie îndeplinite, explicații cu privire la rațiunile pentru care aceștia sunt interesați de realizarea acestor sarcini și va conține descrierea celor mai relevante abilități sau experiențe ale candidaților.

De asemenea, în cuprinsul scrisorii de intenție, fiecare expert va specifica oferta financiară pe zi solicitată pentru îndeplinirea sarcinilor care îi revin, precum și numărul maxim de zile de onorariu (maxim 2 zile de activitate per seminar).

Nerespectarea termenului de depunere a documentelor, precum și nedepunerea tuturor documentelor solicitate, conform listei indicate mai sus, atrag inadmisibilitatea candidaturii.

Vor fi avute în vedere doar candidaturile care îndeplinesc cerințele minime de ordin tehnic și a căror ofertă financiară este circumscrisă limitelor bugetare prezentate în caietul de sarcini anexat.

**5. Oferta financiară și aranjamentele de plată**

Persoanele interesate trebuie să depună o oferta financiară în privința onorariului pe zi de seminar, pentru maxim 2 zile de activitate per seminar, acesta având o pondere de 20% în evaluarea candidaturilor.

Onorariul poate fi în **cuantum maxim de 200 CHF/zi de activitate/expert/pentru maxim 2 zile de activitate/ seminar.** Pentru plata onorariului se va avea în vedere prestarea efectivă a serviciilor contractate de către expert, efectuarea plăților fiind condiționată de transmiterea următoarele documente: *cerere de plată și fișă de activitate – anexe la contract, precum și raportul detaliat de seminar.* Din onorariu vor fi reținute taxele prevăzute de reglementările legislației naționale în materie fiscală, expertul selectat fiind obligat să pună la dispoziția Institutului Național al Magistraturii orice document necesar în acest scop.

Experții selectați vor beneficia de cazare (cu mid dejun şi cina incluse), în limita sumei de 60 euro/noapte (maxim 2 nopţi, în funcţie de prezenţa efectivă la seminar), decontarea transportului intern (costurile aferente transportului vor fi rambursate ulterior, în limita maximă a **100 CHF dus-întors/seminar**,conform bugetului proiectului), precum şi de mesele oferite (prânz şi pauze de cafea) pe parcursul seminarului. Toate beneficiile de natură financiară vor fi asigurate în baza contractului ce va fi încheiat între experți, pe de o parte și Consiliul Superior al Magistraturii și Institutul Național al Magistraturii, pe de altă parte.

**6. Aspecte procedurale**

* **Selecția expertului**

Selecția experților se va realiza de către o comisie de evaluare, în conformitate cu cerințele menționate în acest caiet de sarcini. Criteriile de selecție constau în cerințe minime obligatorii privind calificările experților, abilitățile și experiența profesională specifică, necesare pentru îndeplinirea activității. Departajarea experților se va face pe baza unui sistem de puncte, ținând cont de documentele doveditoare depuse de către candidați.

Comisia de evaluare își rezervă dreptul de a solicita, pe parcursul evaluării candidaților, și alte documente care atestă îndeplinirea cerințelor minime de calificare.

**7. Condiții speciale**

* **Dreptul de proprietate/ folosire a rezultatelor**

Dreptul de proprietate asupra rezultatelor/ livrabilelor obținute, inclusiv dreptul de proprietate intelectuală asupra acestora aparține Consiliului Superior al Magistraturii și Institutului Național al Magistraturii, prin contractul de colaborare încheiat între expert, CSM și INM.

* **Clauze privind neîndeplinirea sarcinilor**

În cazul neîndeplinirii integrale sau parțiale a sarcinilor care revin fiecărui expert conform prezentului caiet de sarcini, precum și a nerespectării oricăror angajamente asumate prin contractul pe care Consiliul Superior al Magistraturii și Institutul Național al Magistraturii îl vor încheia cu aceștia, CSM și/sau INM au dreptul să rezilieze contractul și să pretindă daune interese.

Expertul va fi ținut răspunzător pentru încălcarea obligațiilor asumate cu excepția cazului în care a fost împiedicat de forța majoră, un caz fortuit sau alt eveniment asimilat acestora. Expertul va depune toate eforturile pentru a diminua orice daună cauzată de forța majoră, cazul fortuit sau alt eveniment asimilat acestora.

**8. Dispoziții finale și detalii de contact**

Prezentul caiet de sarcini va face parte din contractul ce va fi încheiat între Consiliul Superior al Magistraturii, Institutul Național al Magistraturii și expertul selectat.

Pentru informații suplimentare și corespondență vă rugăm să vă adresați doamnei Daniela ION, consilier pentru afaceri europene, Direcția Afaceri Europene, Relații Internaționale și Programe (e-mail: [dnica@csm1909.ro](mailto:dnica@csm1909.ro), telefon: 021.319.81.89, fax: 021.311.69.44).



1. La calculul vechimii profesionale în cazul judecătorilor se va avea în vedere și perioada cuprinsă între data numirii în funcție ca judecător stagiar și data numirii în funcție ca judecător definitiv. [↑](#footnote-ref-1)
2. La calculul vechimii profesionale în cazul judecătorilor se va avea în vedere și perioada cuprinsă între data numirii în funcție ca judecător stagiar și data numirii în funcție ca judecător definitiv. [↑](#footnote-ref-2)